बरसात बड़ी होई ही। लम्मा-लम्मा घा भुंञा जम्मी आए दा हा ते चिक्कडै दा खोब्बा सिकन्दर दी सैनां गी इक बी गैं अग्गें नईं देन दिन्दा हा। उसी दिल्ली दा खबर आई जे किश सरदार पंजाबै च सिर चुक्कियै रौला पान्दे न। ग्वालियर दे पिच्छें पेदे रौह्ने कशा उसी दिल्ली दा महत्त मता सेई होआ ते ओ परतोई पेआ। सन्द्दी दी चर्चा करने गितै उसने दौनें तोमर नायकें गी दिल्ली सद्दी भेजेआ। निहालसिंह ने बिक्रमादित्या गी ग्वालियर भेजी ओड़ेआ। उसदी कामनां ही जे लड़ाई जित्तने दा ते संधि करने दा जस्स इकले उसी गै मिलै। इस गल्ला ग्वालियर गी उसने खबर भेजी ते आपूं सैनां दी इक निक्की नेई टुकड़ी कन्ने लेइयै दिल्ली गी उठी गेआ।